《东村》
明代·徐夜

村鸡叫曙光，顿觉身已老。新年容易过，过去迹如扫。

薄田随众耕，盈室安怀抱。前年一再旱，愿力为颠倒。

治生行问人，作力那得好。惭愧食蝗余，终岁艰一饱。

今春雨复疏，闻说百里槁。天心苟如此，微躯何足祷。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。